Diari Oficial de la Generalitat Valenciana


Sumari del DOGV 5644, del 21-11-2007 (2007/14829)

RESOLUCIÓ de 15 de novembre de 2007, de la Direcció General de Justícia i Menor, per la qual es resol definitivament el concurs de trasllat per a places vacants, entre funcionaris dels cossos i escales de gestió processal i administrativa, tramitació processal i administrativa, i auxili judicial, de l'administració de justícia, anunciat per Resolució de 27 d'abril de 2007.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5644

Data del DOGV
:   21-11-2007

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2007/14517


Data del document
:   15-11-2007

Organisme emissor
:   Conselleria de Justícia i Administracions Públiques

Tipus de document
:   Resolució

Anàlisi jurídica

 Descriptors 

:   * concurs administratiu
    * personal de l'administració de justícia

RESOLUCIÓ de 15 de novembre de 2007, de la Direcció General de Justícia i Menor, per la qual es resol definitivament el concurs de trasllat per a places vacants, entre funcionaris dels cossos i escales de gestió processal i administrativa, tramitació processal i administrativa, i auxili judicial, de l'administració de justícia, anunciat per Resolució de 27 d'abril de 2007. [2007/14096]
Vist l'expedient instruït com a conseqüència del concurs de trasllats convocat per Resolució de 27 d'abril de 2007 (Boletín Oficial del Estado, de 17 de maig de 2007, i Diari Oficial de la Comunitat Valenciana, de 17 de maig de 2007), per a cobrir places vacants dels cossos o escales de Gestió Processal i Administrativa, Tramitació Processal i Administrativa i Auxili Judicial, de l'administració de Justícia.
Aquesta Direcció General de Justícia i Menor, de conformitat amb el que disposa el títol VIII de la Llei Orgànica 19/2003, de 23 de desembre, de modificació de la Llei Orgànica 6/1985, de l'1 de juliol, del Poder Judicial, i amb l'art. 43 i següents i la disposició derogatòria única del Reglament d'Ingrés, Provisió de Llocs de Treball i Promoció Professional del personal funcionari al servei de l'administració de Justícia, aprovat pel Reial Decret 1451/2005, de 7 de desembre, ha disposat:
Primer. Fer públiques en annex les destinacions que, amb caràcter definitiu, han estat adjudicades als funcionaris que han participat en el concurs de trasllats convocat per Resolució de la data esmentada anteriorment, que es corresponen amb els relacionats en l'annex I de la Resolució de convocatòria i les seues corresponents resultes.
Segon. Excloure del concurs de trasllats els funcionaris que es relacionen en la pàgina web del Ministeri de Justícia (www.mjusticia.es).
Tercer. Declarar caducades les instàncies presentades pels participants en el present concurs, que no han obtingut destinació, per la qual cosa no seran tingudes en compte en futurs concursos de trasllats.
Quart. Declarar desertes les places no adjudicades en el present concurs, llevat que es pretenguen amortitzar davant de modificació de la plantilla orgànica o reordenació d'efectius d'un centre de treball, per la qual cosa seran cobertes per funcionaris de nou ingrés.
Cinqué. Per als funcionaris que es troben en actiu i no reingressen en cap dels cossos o escales, a què es refereix el present concurs, el cessament haurà d'efectuar-se en les dates que tot seguit s'indiquen: Tramitació Processal i Administrativa, el 23 de novembre de 2007; Gestió Processal i Administrativa i Auxili Judicial, el 26 de novembre de 2007. La presa de possessió de la nova destinació obtinguda per concurs es produirà en els tres dies naturals següents al cessament, si no hi hi ha canvi de localitat del funcionari, o en els vuit dies naturals següents, si implica canvi de localitat dins de la Comunitat Autònoma, i vint dies naturals, si implica canvi de comunitat autònoma, llevat de la Comunitat Autònoma de Canàries, la Comunitat Autònoma d'Illes Balears, la Ciutat de Ceuta i la Ciutat de Melilla, que serà d'un mes, tant si el lloc de treball a les illes o a les ciutats és el d'origen com si és el de destinació. El termini possessori serà retribuït per l'administració competent respecte a la plaça obtinguda en concurs.
Per a la formalització dels documents, de cessament i/o presa de possessió, hauran de personar-se a les seus de la conselleria de Justícia i Administracions Públiques que es detallen tot seguit, i que corresponguen en atenció a la província on està destinada la plaça afectada:
Direcció Territorial d'Alacant
Rambla Méndez Núñez, núm. 41-2ª planta
03132 Alacant
Direcció Territorial de Castelló
Carrer Major, núm. 76
12002 Castelló
Direcció General de Justícia I Menor
Carrer Batlia, núm. 1
Sala de Reunions, planta baixa.
46707 València
Els horaris en què hauran d'efectuar-se les compareixences a les esmentades seus són els següents:
Formalització cessament:
1. Tramitació Processal i Administrativa: 23 de novembre de 2007, d'11.00 a 14.00 hores
2. Gestió Processal i Administrativa i Auxili Judicial: 26 de novembre de 2007, d'11.00 a 14.00 hores.
Formalització preses de possessió (en els dies de termini possessori): de 8.30 a 9.30 hores.
Si l'Orde comporta reingrés al servei actiu a l'administració de Justícia, en els cossos o escales de Gestió Processal i Administrativa, Tramitació Processal i Administrativa o Auxili Judicial, el mateix termini possessori establit en el paràgraf anterior haurà de computar-se des del 23 de novembre de 2007, si es reingressa en el cos o escala de Tramitació Processal i Administrativa, i des del 26 de novembre de 2007, si es reingressa en el cos o escala de Gestió Processal i Administrativa o d'Auxili Judicial, però en el present cas l'esmentat termini no resulta retribuït, ja que es produeix abans de formalitzar-se el reingrés en els cossos o escales de Gestió Processal i Administrativa, Tramitació Processal i Administrativa o Auxili Judicial i, per tant, no pot ser computat com de serveis efectius.
En el cas que els funcionaris reingressats per mitjà del present concurs es troben en actiu en un altre cos o escala de l'administració de Justícia i no volgueren que s'interrompera la seua relació de servei amb l'administració, bastarà que prenguen possessió en el nou cos o escala, tenint-los per cessats en la seua antiga destinació amb la data immediatament anterior a la de la seua possessió en la nova plaça de reingrés. Per a això, atesa la necessitat de comptar amb el temps indispensable per a efectuar la presa de possessió, podran sol·licitar un permís retribuït d'un dia, si no hi ha canvi de localitat, o de dos, en cas contrari; llevat d'aquells casos en què hagen de desplaçar-se a Canàries, Illes Balears o Ceuta o Melilla, i en aquest cas el permís podrà ser de fins a tres dies.
La comunitat autònoma competent, o la gerència territorial que corresponga, concedirà l'excedència d'ofici en el cos o escala de procedència, si aquesta es produeix en un cos o escala al servei de l'administració de Justícia, en la destinació dels quals es consideren cessats amb la data anterior a la de la seua possessió en els cossos o escales de Gestió Processal i Administrativa, Tramitació Processal i Administrativa o Auxili Judicial, per tal d'evitar la interrupció en la percepció dels seus havers.
Els funcionaris interins que actualment ocupen les places que han sigut adjudicades, cessaran com a conseqüència de la possessió del titular.
Sisé. Contra la present Resolució podrà interposar-se recurs potestatiu de reposició davant de la Direcció General de Justícia i Menor, en el termini d'un mes, o contenciós administratiu davant dels jutjats contenciosos administratius en el termini de dos mesos, comptadors des de l'endemà de la seua publicació en el Boletín Oficial del Estado.
València, 15 de novembre de 2007. El director general de Justícia i Menor: Antonio Gastaldi Mateo.